2021. gada Noteikumi Nr.

Rīgā (prot. Nr. . §)

**Grozījumi Ministru kabineta 2020. gada 9. jūnija noteikumos Nr. 360 "Epidemioloģiskās drošības pasākumi Covid-19 infekcijas izplatības ierobežošanai"**

Izdoti saskaņā ar Epidemioloģiskās drošības likuma

3. panta otro daļu, 14. panta pirmās daļas 5. punktu,

19. panta pirmo un 2.1 daļu, 19.1 pantu, 30. panta trešo daļu,

31. panta piekto daļu, 39. panta pirmo un otro daļu

un Covid-19 infekcijas izplatības pārvaldības likuma

4. panta 1., 2., 3., 4., 5., 6., 7., 8., 9., 10.,

11., 12., 13., 14. un 16. punktu,

6.1 panta otro daļu un 6.3 panta otro daļu

Izdarīt Ministru kabineta 2020. gada 9. jūnija noteikumos Nr. 360 "Epidemioloģiskās drošības pasākumi Covid-19 infekcijas izplatības ierobežošanai" (Latvijas Vēstnesis, 2020, 110B., 123A., 131A., 134B., 145A., 156A., 170A., 172A., 174A., 179A., 184A., 189A., 189B., 192A., 193A., 196A., 198A., 203A., 206A., 208A., 213A., 223A., 237A., 246. nr., 2021, 2B., 4B., 9A., 14A., 22A., 25A., 29A., 35A. nr.) šādus grozījumus:

1. Izteikt 35. punkta ievaddaļu šādā redakcijā:

“35. Starptautiskos pasažieru pārvadājumus caur ostām, ar autobusiem un dzelzceļa transportu neveic no/uz valstīm, kas nav Eiropas Savienības un Eiropas Ekonomikas zonas valsts, Šveices Konfederācija un Apvienotā Karaliste, izņemot:”

2. Izteikt 35.1. apakšpunktu šādā redakcijā:

“35.1. pasažieru pārvadājumus ar militāro transportu;”;

 3. Svītrot 35.1.¹ un 35.2. apakšpunktu;

4. Izteikt 37. 4. apakšpunktu šādā redakcijā:

 “37.4. šo noteikumu 35.1., 35.3. un 35.4. apakšpunktā minēto pārvadājumu pasažieriem;”;

5. Papildināt noteikumus ar 37.16. apakšpunktu šādā redakcijā:

"37.16. gaisa kuģu pasažieriem, kuri šķērso Latvijas Republikas teritoriju tranzītā, nepametot lidlauka kontrolējamo zonu un uzturoties tajā ne ilgāk par 24 stundām, ja tie var uzrādīt apstiprinājumu tranzīta lidojumam, kā arī Igaunijas Republikas un Lietuvas Republikas pilsoņiem un viņu ģimenes locekļiem un personām, kuras pastāvīgi dzīvo šajās valstīs un ieceļo Latvijas Republikā, lai dotos uz starptautisku pasažieru pārvadājumu no lidostas "Rīga", ja tie var uzrādīt apstiprinājumu lidojumam."

Ministru prezidents A. K. Kariņš

Veselības ministrs D.Pavļuts

Iesniedzējs:

Satiksmes ministrs T. Linkaits

Valsts sekretāre I. Stepanova